CELEX: 31986R1514
Language: el
Date: 1986-05-20 00:00:00
Title: Κανονισμός (ΕΟΚ) αριθ. 1514/86 της Επιτροπής της 20ής Μαΐου 1986 που τροποποιεί τον κανονισμό (ΕΟΚ) αριθ. 3007/84 περί λεπτομερειών εφαρμογής της πριμοδοτήσεως υπέρ των παραγωγών προβείου κρέατος

Avis juridique important

|

31986R1514

Κανονισμός (ΕΟΚ) αριθ. 1514/86 της Επιτροπής της 20ής Μαΐου 1986 που τροποποιεί τον κανονισμό (ΕΟΚ) αριθ. 3007/84 περί λεπτομερειών εφαρμογής της πριμοδοτήσεως υπέρ των παραγωγών προβείου κρέατος  

Επίσημη Εφημερίδα αριθ. L 132 της 21/05/1986 σ. 0016 - 0016

***** ΚΑΝΟΝΙΣΜΟΣ (ΕΟΚ) αριθ. 1514/86 ΤΗΣ ΕΠΙΤΡΟΠΗΣ  της 20ής Μαΐου 1986  που τροποποιεί τον κανονισμό (ΕΟΚ) αριθ. 3007/84 περί λεπτομερειών εφαρμογής της πριμοδοτήσεως υπέρ των παραγωγών προβείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως της αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 882/86 (2), και ιδίως το άρθρο 5 παράγραφος 10,  Εκτιμώντας:  ότι ο καθορισμός της ενάρξεως της περιόδου εμπορίας κατά την έναρξη του ημερολογιακού έτους από το 1986 απαιτεί την τροποποίηση των μέγιστων προθεσμιών όσον αφορά την καταβολή της πριμοδοτήσεως και, όταν έχει καταβληθεί μία προκαταβολή, της καταβολής του υπολοίπου·  ότι, επιπλέον, θα πρέπει να επιφερθεί μία συντακτική διευκρίνιση στο άρθρο 7 του κανονισμού (ΕΟΚ) αριθ. 3007/84 της Επιτροπής (3) όσον αφορά την περίπτωση ανωτέρας βίας·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβάτων και Αιγών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3007/84 τροποποιείται ως εξής:  1. Στο άρθρο 4 παράγραφος 2, οι όροι «το τέλος του ένατου μήνα » αντικαθίστανται από τους όρους «στις 31 Δεκεμβρίου».  2. Στο άρθρο 7 δεύτερο εδάφιο, οι όροι «μερική μη είσπραξη» αντικαθίστανται από τους όρους «ολική ή μερική μη είσπραξη».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Μαΐου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 82 της 27. 3. 1986, σ. 3.  (3) ΕΕ αριθ. L 283 της 27. 10. 1984, σ. 28.